rejauldu/bengali-wikipedia huggingface dataset:
আলিসি ব্রাগা মোরায়েস (; জন্ম: ১৫ এপ্রিল, ১৯৮৩) একজন ব্রাজিলীয় অভিনেত্রী ও প্রযোজক। তার অভিনীত বেশ কয়েকটি ব্রাজিলীয় চলচ্চিত্রের মধ্যে উল্লেখযোগ্য সিটি অফ গড (২০০২), লোয়ার সিটি (২০০৫) এবং অনলি গড নৌজ (২০০৬)-এ।  ব্রাগা আন্তর্জাতিকভাবে পরিচিতি পান আই অ্যাম লেজেন্ড (২০০৭)-এ উইল স্মিথের বিপরীতে অভিনয়ের মাধ্যমে। এরপর তিনি হলিউডের বিভিন্ন চলচ্চিত্রে নিয়মিতভাবে অভিনয় করেন। তার অভিনীত হলিউড চলচ্চিত্র প্রেডেটরস (২০১০), দ্য রাইট (২০১১), এলিসিয়াম (২০১৩), দ্য শ্যাক (২০১৭), সোল (২০২০), এবং দ্য সুইসাইড স্কোয়াড (২০২১)। তিনি ইউএসএ নেটওয়ার্কের ক্রাইম থ্রিলার সিরিজ কুইন অফ দ্য সাউথ (২০১৬–২০২১)-এ টেরেসা মেন্ডোজা চরিত্রে অভিনয় করেছেন। এছাড়াও ২০২৪ সালে তিনি অ্যাপল টিভি+-এর সাই-ফাই সিরিজ ডার্ক ম্যাটার-এ অভিনয় করেছেন।   প্রারম্ভিক জীবন  আলিসি ব্রাগা মোরায়েস সাও পাওলোর একটি ক্যাথলিক পরিবারে জন্মগ্রহণ করেন এবং সেখানেই বেড়ে ওঠেন। তিনি সাবলীলভাবে পর্তুগিজ, ইংরেজি এবং স্প্যানিশ ভাষায় কথা বলতে পারেন।  তার মা আনা ব্রাগা এবং খালা সোনিয়া ব্রাগা উভয়েই অভিনেত্রী ছিলেন, এবং তিনি প্রায়ই তাদের সাথে চলচ্চিত্রের সেটে যেতেন; এভাবে অল্প বয়সেই তিনি অভিনয়ের সাথে পরিচিত হন। বিজ্ঞাপনে অভিনয়ের মাধ্যমে তিনি কর্মজীবন শুরু করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮৩-এ জন্ম বিষয়শ্রেণী:২০শ শতাব্দীর ব্রাজিলীয় অভিনেত্রী বিষয়শ্রেণী:২১শ শতাব্দীর ব্রাজিলীয় অভিনেত্রী বিষয়শ্রেণী:ব্রাজিলীয় এলজিবিটি অভিনেত্রী বিষয়শ্রেণী:ব্রাজিলীয় চলচ্চিত্র অভিনেত্রী
আব্দুন নূর চৌধুরী, শায়খে ইন্দেশ্বরী ছিলেন একজন বাংলাদেশি দেওবন্দি ইসলামি পণ্ডিত ও লেখক। তিনি হুসাইন আহমদ মাদানির অন্যতম শাগরেদ। তাছাড়া ইন্দেশ্বরী সাহেব আল জামিয়াতুল ইসলামিয়া দারুল উলুম মৌলভীবাজার মাদ্রাসার প্রতিষ্ঠাতা মুহতামিম। তিনি আযাদ দ্বীনী এদারায়ে তালীম বাংলাদেশ শিক্ষাবোর্ডের সাথে সম্পৃক্ত ছিলেন।   জীবনী  আব্দুন নূর দক্ষিণ শ্রীহট্ট মহকুমার (বর্তমান মৌলভীবাজার জেলা) কমলগঞ্জ থানার ইন্দেশ্বর গ্রামের একটি সম্ভ্রান্ত বাঙ্গালী মুসলিম চৌধুরী পরিবারে জন্মগ্রহণ করেন। তাঁর বাবা মাওলানা আহমদ আলী চৌধুরী ছিলেন একজন জবরদস্ত আলেমে দ্বীন এবং রশীদ আহমদ গঙ্গোহীর শাগরেদ।  আব্দুন নূর সিলেট সরকারি আলিয়া মাদ্রাসায় লেখাপড়া করেছিলেন। ছাত্রজীবনেই তিনি ফার্সী ভাষায় "নাজাতুন্নুহাত" নামক কাফিয়ার শরাহ লিখেছিলেন। তিনি আব্দুল করিম কৌড়িয়ার দস্তে বাইয়াত গ্রহণ করে অবশেষে উনার কাছ থেকে খেলাফৎ পেয়েছিলেন।  আব্দুন নূর ইন্দেশ্বরী সাহেব ছিলেন তবলিগী জমাতের সালিশ। ১৯৩৭ সালে আব্দুন নূর ইন্দেশ্বরী সাহেব লুৎফুর রহমান বর্ণভীর সহযোগিতায় আল জামিয়াতুল ইসলামিয়া দারুল উলুম মৌলভীবাজার মাদ্রাসা প্রতিষ্ঠা করেছিলেন। সেবছর থেকে তিনি ১৯৯২ সালে ইন্তেকাল পর্যন্ত এই মাদ্রাসার মুহতামিম ছিলেন। তাঁর জামাতা হবিগঞ্জের খলিফায়ে মাদানী সিরাজুল হক চৌধুরী ছিলেন মাদ্রাসার পরবর্তী মুহতামিম। ইন্দেশ্বরী সাহেবের ছেলে যোবায়ের আহমদ চৌধুরী হলেন জামিয়া ইসলামিয়া ইব্রাহিমিয়া উজানি মাদ্রাসার শায়খুল হাদীছ এবং বেফাকুল মাদারিসিল আরাবিয়া বাংলাদেশ শিক্ষাবোর্ডের সাবেক মহাপরিচালক।  উনার নামে শায়েখে ইন্দেশ্বরী (র.) এইড ট্রাস্ট ইউকে প্রতিষ্ঠিত হয়েছে।   তথ্যসূত্র   বিষয়শ্রেণী:দেওবন্দি ব্যক্তি বিষয়শ্রেণী:১৯৯২-এ মৃত্যু বিষয়শ্রেণী:মৌলভীবাজার জেলার ব্যক্তি বিষয়শ্রেণী:সিলেট সরকারি আলিয়া মাদ্রাসার প্রাক্তন শিক্ষার্থী বিষয়শ্রেণী:সুন্নি ইসলামের পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:ইসলামি ব্যক্তিত্ব বিষয়শ্রেণী:হুসাইন আহমদ মাদানির শিষ্য বিষয়শ্রেণী:সিলেট বিভাগের ইসলামি ব্যক্তিত্ব
টকস্পোর্ট (talkSPORT হিসাবে চিহ্নিত) হ'ল ওয়্যারলেস গ্রুপ এর মালিকানাধীন একটি স্পোর্টস রেডিও স্টেশন এবং প্রিমিয়ার লীগ এর গ্লোবাল অডিও অংশীদার।   স্টেশনটি মূলত ১৯৯৫ সালে লন্ডন থেকে টক রেডিও ইউকে নামে যুক্তরাজ্যে প্রচারের জন্য চালু করা হয়েছিল। টকস্পোর্ট একমাত্র জাতীয় রেডিও স্টেশন যা প্রতিদিন ২৪ ঘণ্টা খেলাধুলা সংক্রান্ত আলোচনা এবং ভাষ্য প্রচার করে। অবশ্য ২ এপ্রিল ২০১২ সালে সাপ্তাহিক ৩৯ ঘণ্টা ক্রীড়া-বিহীন অনুষ্ঠানের জন্য আলাদা রাখা হয়েছিল।  টকস্পোর্টের পরিবেশনার অন্তর্ভুক্ত রয়েছে ক্রীড়ানুষ্ঠানের সরাসরি সম্প্রচার, খেলাধুলা এবং বিনোদন জগতের শীর্ষস্থানীয় ব্যক্তিদের সাথে সাক্ষাৎকার, ফোন-ইন এবং আলোচনাসমূহ। ২০২০ সালের জুন থেকে তাদের টাইমস রেডিও এর জন্য ক্রীড়া বুলেটিনও পরিবশন করা হচ্ছে।  টকস্পোর্ট তার সহযোগী স্টেশন টকসপোর্ট ২ এর সাথে প্রিমিয়ার লীগ সহ বেশ কয়েকটি ক্রীড়া প্রতিযোগিতার অফিশিয়াল ব্রডকাস্টার।  যুক্তরাজ্যে টকস্পোর্ট লন্ডনে উপলব্ধ হয় প্রাথমিক ফ্রিকোয়েন্সি ১০৮৯ কিলোহার্জে পাশাপাশি ১০৫৩ কিলোহার্জ, ১০৭১ কিলোহার্জ এবং ১১০৭ কিলোহার্জে মোবাইল এবং টকস্পোর্ট.কম (talksport.com) অনলাইনে ড্যাব, স্কাই, ভার্জিন মিডিয়া, ফ্রিভিউ তে। এপ্রিল ২০১৬ সাল থেকে টকস্পোর্ট ফ্রিস্যাট এও উপলব্ধ।  যুক্তরাজ্য এবং আয়ারল্যান্ড প্রজাতন্ত্রের বাইরে টকস্পোর্ট বিশ্বজুড়ে প্রতিটি প্রিমিয়ার লীগ ম্যাচের সরাসরি ধারাবিবরণী ইংরাজি, স্প্যানিশ এবং ম্যান্ডারিনসহ একাধিক ভাষায় সম্প্রচার করে।  ২৫ শে জুন ২০১৬ সালে রুপার্ট মার্ডক এর নিউজ কর্পস ঘোষণা করে যে তারা প্যারেন্ট ওয়্যারলেস গ্রুপ সংস্থাকে $২৯৬ মিলিয়ন ডলারে অধিগ্রহণ করেছে।   স্টেশন পরিচালনা ইউটিভির পূর্তন বিজনেস ডেভেলমেন্ট ডাইরেক্টর স্কট টানটন বর্তমানে টকস্পোর্টের রেডিও এবং নতুন মিডিয়ার জন্য দায়বদ্ধ। অস্ট্রেলিয়ার বাসিন্দা তিনি এক দশক ধরে যুক্তরাজ্যে কর্মরত ছিলেন এবং জুলাই ২০০৫ সালে তিনি টকস্পোর্টের কেলভিন ম্যাকেনজির কাছ থেকে প্রধান নির্বাহী কর্মকর্তা হিসাবে দায়িত্বভার গ্রহণ করেন।  লি ক্লেটন টকস্পোর্টের প্রধান। লরি প্যালাসিও টকস্পোর্টের উপ-প্রধান। জোসেফ আম্পলেট নির্বাহী সম্পাদক। লাইভ স্পোর্টসের প্রধান হলেন ক্যাথরিন আনস্তাসী। জেসন বোর্ন ফুটবল সম্পাদক। জন নরম্যান ক্রিকেট সম্পাদক। টম বেলউড টকস্পোর্ট টু এর নির্বাহী সম্পাদক। ডেভিড স্পেন্সার সংবাদ বিভাগের প্রধান।  তরঙ্গদৈর্ঘ্য বেশ কয়েকটি ক্ষেত্রে বিশেষ করে যে অঞ্চলে প্রধান সংকেত ১০৮৯ এবং ১০৫৩ কিলোহার্জ থেকে একে অপরের সাথে সমাপতিত হয় (ওভারল্যাপ) সেখানে টকস্পোর্ট বিভিন্ন তরঙ্গদৈর্ঘ্যে প্রচুর ফিলার ট্রান্সমিটার পরিচালনা করে: ১০৭১ kHz: নটিংহাম, নিউক্যাসল ১১০৭ kHz: মারসেসাইড, ওয়েস্ট সাসেক্স, সাউথ কেন্ট, দ্যা ওয়াশ, হ্যাম্পশায়ার  ১০৮৯ এবং ১০৫৩ kHz তরঙ্গদৈর্ঘ্য মূলত বিবিসি রেডিও ওয়ান ১৯৭৮ সালের নভেম্বর থেকে ১৯৯৪ সালের মধ্যে ব্যবহার করত।  এটি সারা যুক্তরাজ্য জুড়ে ড্যাব ডিজিটাল রেডিও, ফ্রিভিউ, স্কাই, ভার্জিন মিডিয়া এবং ফ্রিস্যাট এর সাহায্যে ডিজিটাল মাধ্যমে সম্প্রচার করে। টকস্পোর্ট অনলাইনেও স্ট্রিমড বা প্রচারিত হয়। তবে সরসরি সম্প্রচারে অধিকার সংক্রান্ত বিধিনিষেধের কারণে কিছু সরসরি ক্রীড়া বিবরণী অনলাইনে পাওয়া যায় না।  আগস্ট ২০১১ সাল থেকে মার্কিন যুক্তরাষ্ট্র ও কানাডার টকস্পোর্টের কয়েকটি অনুষ্ঠান সিরিয়াস এক্সএম উপগ্রহ রেডিওতে উপলব্ধ।   ২০০৬ ফিফা বিশ্বকাপের সময় টকস্পোর্ট কয়েকটি জার্মান শহরে ডিজিটাল রেডিও ডিএবি-তে উপলব্ধ ছিল।  তথ্যসূত্র  বহিঃসংযোগ  বিষয়শ্রেণী:লন্ডনের রেডিও স্টেশন বিষয়শ্রেণী:যুক্তরাজ্যের ক্রীড়া রেডিও স্টেশন বিষয়শ্রেণী:যুক্তরাজ্যের সংবাদ ও কথোপকথন রেডিও স্টেশন বিষয়শ্রেণী:বেতার গোষ্ঠী বিষয়শ্রেণী:১৯৯৫-এ প্রতিষ্ঠিত রেডিও স্টেশন
আধার ও আধেয় বাংলাদেশি লেখক হুমায়ুন আজাদ রচিত একটি কবিতাবিষয়ক প্রবন্ধ সংকলন। মে ১৯৯২ সালে (জ্যৈষ্ঠ, ১৩৯৯ বঙ্গাব্দ) আগামী প্রকাশনী, ঢাকা থেকে এটি গ্রন্থাকারে প্রকাশিত হয়। হুমায়ুন আজাদ এই গ্রন্থ উৎসর্গ করেছেন ডক্টর আকিমুন রহমানকে।   প্রবন্ধ তালিকা  এই গ্রন্থে মোট ২৩টি প্রবন্ধ অন্তর্ভুক্ত হয়েছে। প্রবন্ধসমূহের নাম হলো:   কবিতার ভবিষ্যৎ  সমতল সমুদ্র  কবি ও কবিতা ও সমাজ  কবিতার নতুন খাত  কালের পুতুল-এর কালপুরুষ  সাম্প্রতিকতা, অধুনিকতা, এবং অধুনিক কবিতা  শব্দের প্রকৌশল : বনলতা সেন  বাঙলাদেশের প্রবন্ধ ও সমালোচনা সাহিত্য (১৭৯২-১৯৭৯)  পূরবীর চারটি কবিতা  রাজনৈতিক কবিতা  মধ্যাহ্ন অস্তমিত : সৈয়দ অাবদুস সাত্তার  মাইকেল মধুসূদন : প্রথম বিশ্বভিখারি ও ত্রাতা  একুশের চেতনা ও তিন দশকের উপন্যাস  কবি  নামপরিচয়হীন যে-কোনো একজন নিহত মুক্তিযোদ্ধার কাছে ক্ষমাপ্রার্থনা  স্বাধীনতা ও বিশ্ববিদ্যালয়  শহীদ মিনার : কাফনে মোড়া অশ্রুবিন্দু  বাঙলা ভাষা চিন্তা ও ভাষাতত্ত্ব (১৯৪৭-১৯৮৪)  চমস্কীয় বিপ্লব  বানান/ভাষার দ্বিতীয় উৎসারণ  বর্ণমালা ও ধ্বনিমালা  বাঙলা সংবাদপত্র ও তার ভাষা  বাঙলা ভাষার শত্রুগণ   আরও দেখুন    হুমায়ুন আজাদের গ্রন্থতালিকা   তথ্যসূত্র      বিষয়শ্রেণী:১৯৯২-এর বই বিষয়শ্রেণী:হুমায়ুন আজাদের সমালোচনা বিষয়শ্রেণী:আগামী প্রকাশনীর বই
সবিতা মাহমদ বাংলাদেশের জাতীয় পার্টির রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   রাজনৈতিক জীবন  সবিতা মাহমদ ১৯৮৬ সালের তৃতীয় জাতীয় সংসদের মহিলা আসন ১৭ থেকে জাতীয় পার্টির মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:৩য় জাতীয় সংসদের সংরক্ষিত মহিলা আসনের সদস্য
তুলাইব ইবন উমাইর  (মৃত্যু- ১৩ হিজরি) মুহাম্মদ এর একজন খ্যাতনামা সাহাবা। তিনি রাসুল  এর মামাত ভাই ছিলেন ও রাসুলের ফুফু আরওয়া এর পুত্র ছিলেন।  নাম ও বংশ পরিচয়  তুলাইব ইবনে উমাইর এর মুলনাম নাম তুলাইব ও ডাকনাম আবু আদী । তার পিতার নাম উমাইর ইবনে ওয়াহাব এবং নাম আরওয়া বিনতে আব্দুল মুত্তালিব,যিনি রাসূল এর ফুফু ছিলেন । তুলাইব ইবনে উমাইর কুরাইশ বংশের বনী-আবদী শাখার সন্তান । ইসলাম গ্রহণ  তুলাইবের ইসলাম পূর্ব জীবন সম্পর্কে তেমন কিছু জানা যায় না । তবে তিনি ইসলামের প্রাথমিক পর্বেই ইসলাম গ্রহণ করেছিলেন তার ইতিহাস পাওয়া যায় । আল-হারেস আত-তাঈমী বলেন, রাসূলুল্লাহ  মক্কার দারুল আরকাম বা আরকামের গৃহে অবস্থানকালে ‘তুলাইব’ ইবন উমাইর ইসলাম গ্রহণ করেন। ইসলাম গ্রহণের পরে তার মা আরওয়া বিনতে আব্দুল মুত্তালিব ইসলাম গ্রহণের জন্য অনুরোধ করে পরে তার মা ইসলাম গ্রহণ করে ।  মক্কায় অবস্থান  ইসলাম গ্রহণকারী সবাই কুরাইশদের দ্বারা কম-বেশি শারীরিক নির্যাতনের স্বীকার হয়েছিল মক্কায় অবস্থানকালে । একদিন তুলাইব ও হাতিব ইবনে আমর মক্কার ‘আজইয়াদে আসগার’ এলাকায় নামায আদায় করছইলেন। মক্কার তৎকালীন দুই অত্যাচারী ইবনুল আসদা ও ইবনুল গায়তালা তা দেখে ফেলে এবং তারা তুলাইব ও হাতেবের ওপর পাথর নিক্ষেপ করে আক্রমণ চালায় । হাতেব ও তুলাইব প্রায় এক ঘণ্টা যাবত সে আক্রমণ প্রতিহত করেন এবং প্রাণ বাঁচিয়ে কোন রকমে পালিয়ে যান।  হাবশায় হিজরত  কিন্তু অত্যাচারের চরম মাত্রায় বেড়ে তিনি হাবশাগামী ২য় দলটির সাথে হাবশায় হিজরত করেন। সেখানে কিছুকাল সুস্থভাবে অবস্থান করছিলো । কিন্তু কিছুদিন পরে তারা একটি গুজব শুনে যে, মক্কাবাসীদের সকলে ইসলাম গ্রহণ করেছে । এমন গুজব শুনে যারা হাবশা থেকে মক্কায় ফিরে আসেন তাদের মধ্যে তুলাইবও ছিলেন।  মদিনায় হিজরত  এরপর তুলাইব মক্কাতেই কিছুকাল অবস্থান করেন । তারপর আবার মদীনায় হিজরত করেন। মদীনায় তিনি হযরত আবদুল্লাহ্ ইবন সালামা আল-আজলানীর অতিথি হন। এবং নাবী মুনজির ইবন আমর আস-সায়েদীর সাথে তার ইসলামী ভ্রাতৃ সম্পর্ক প্রতিষ্ঠা করে দেন ।  যুদ্ধে অংশগ্রহণ  মুহাম্মাদ ইবন উমারের ও তাবারীর বর্ণনা মতে হযরত তুলাইব বদর যুদ্ধে যোগদান করেন। অবশ্য মূসা ইবন উকবা,মুহাম্মাদ ইবন ইসহাক ও আবূ মাশার বদর যুদ্ধে যাঁরা যোগদান করেন তাদের নামের তালিকায় তুলাইবের নামটি উল্লেখ করেননি।  বদর যুদ্ধের পর থেকে মৃত্যু পর্যন্ত তার কর্মকাণ্ডের আর কোন বর্ণনা ইতিহাসে পাওয়া যায়না ।তবে ধারণা করা হয় তিনি আরো যুদ্ধেও অংশগ্রহণ করেছেন ।  মৃত্যু  ১৩ হিজরির জামাদিউল উলা মাসে আজনাদাইন যুদ্ধে তিনি শাহাদাত বরণ করেন। তবে মুসয়াব ইবন আবদিল্লাহ বলেনঃ তিনি ইয়ারমুক যুদ্ধে শহীদ হন। মৃত্যুকালে বয়স হয়েছিল ৫৩ বছর। তথ্যসূত্র  বিষয়শ্রেণী:পুরুষ সাহাবা
গোবিন্দ প্রসাদ মহাবিদ্যালয় হল পশ্চিমবঙ্গের বাঁকুড়া জেলার,  গঙ্গাজলঘাটি ব্লকের অমরকানে অবস্থিত একটি সাধারণ ডিগ্রি কলেজ। ১৯৮৫ সালে প্রতিষ্ঠিত এই কলেজটি বাঁকুড়া বিশ্ববিদ্যালয় কর্তৃক অনুমোদিত এবং বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।   কলেজ সম্পর্কে  গোবিন্দপ্রসাদ মহাবিদ্যালয় ১৯৮৫ সালে প্রতিষ্ঠিত হয়েছিল। প্রথমে এটি বর্ধমান বিশ্ববিদ্যালয়ের অধিভুক্ত ছিল, পরে এটি বাঁকুড়া বিশ্ববিদ্যালয়ের অধিভুক্ত হয়। গোবিন্দ প্রসাদ মহাবিদ্যালয় গোবিন্দ প্রসাদ সিংহের নামানুসারে নামকরণ করা হয়েছিল, তিনি ছিলেন বাঁকুড়া জেলার একজন বিশিষ্ট স্বাধীনতা সংগ্রামী এবং সমাজকর্মী, যার দেশপ্রেম ভারতীয় জাতীয় আন্দোলনে একটি গুরুত্বপূর্ণ ভূমিকা রেখে গেছে।  ব্রিটিশদের বিরুদ্ধে তাঁর লড়াই তাঁকে বাঁকুড়ার মানুষের কাছে চিরস্মরণীয় করে রেখেছে, যারা এখনও গোবিন্দ প্রসাদের স্মৃতি লালন করে আসছেন।    বিভাগসমূহ  গোবিন্দপ্রসাদ মহাবিদ্যালয় বিভিন্ন বিষয়ে স্নাতক ডিগ্রি প্রদান করে।    কলা    প্রধান বিষয়    বাংলা (গবেষণা সহ অনার্স/সম্মান)  ইংরেজি (গবেষণা সহ অনার্স/সম্মান)  ভূগোল (গবেষণা সহ অনার্স/সম্মান)  ইতিহাস (গবেষণা সহ সম্মান/সম্মান)  রাষ্ট্রবিজ্ঞান (গবেষণা সহ অনার্স/সম্মান)  শিক্ষা (গবেষণা সহ সম্মান/সম্মান)  শারীরিক শিক্ষা ও খেলাধুলা (গবেষণা সহ সম্মান/সম্মান)   গৌণ বিষয়    বাংলা  অর্থনীতি  শিক্ষা  ইংরেজি  ভূগোল  ইতিহাস  অংক  দর্শন  শারীরিক শিক্ষা এবং খেলাধুলা  রাষ্ট্রবিজ্ঞান  সংস্কৃত   স্বীকৃতি  কলেজটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত। Colleges in WestBengal, University Grants Commission    আরো দেখুন    তথ্যসূত্র    বহিঃসংযোগ  গোবিন্দপ্রসাদ মহাবিদ্যালয় বিষয়শ্রেণী:১৯৮৫-এ পশ্চিমবঙ্গে প্রতিষ্ঠিত বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাঁকুড়া জেলার বিশ্ববিদ্যালয় ও কলেজ বিষয়শ্রেণী:উইকিউপাত্তে স্থানাঙ্ক আছে
thumb|পোলা উৎসবে বলদের সাজানো, চিনাওয়াল, মহারাষ্ট্র, ভারত থাম্ব|পোলা উৎসবে বলদ এবং ষাঁড়েদের সাজাবার অলঙ্কার পোলা উৎসব (Pola festival) হলো বলদ ও ষাঁড় কেন্দ্রিক একটি উৎসব। ভারতের মহারাষ্ট্র, ছত্তিশগড়,মধ্যপ্রদেশ, তেলেঙ্গানা এবং কর্ণাটক-এর কৃষকরা বলদ ও ষাঁড়কে সম্মান করে এই উৎসব পালন করে। পোলা উৎসব একটি ধন্যবাদজ্ঞাপন উৎসবও বটে। কৃষক এবং তাদের পরিবারের লোকেরা এই  উৎসবে বলদদের ধন্যবাদ জানায়। ওই সব রাজ্যে বলদ এবং ষাঁড়দের কৃষি এবং কৃষিকাজে গুরুত্বপূর্ণ ভূমিকাকে  স্বীকৃতি দিতেই এই উৎসব পালন করা হয়। পোলা উৎসবের এক-দু'দিন আগের থেকেই বলদদের আদর করা শুরু হয়।  কৃষক এবং কৃষক পরিবার তাদের বলদদের প্রশংসা করে এই উৎসব উদ্‌যাপন করে। মহারাষ্ট্রের গ্রামাঞ্চলের স্কুলগুলিতে পোলা উৎসব উপলক্ষে ছুটি থাকে। কৃষকরা পোলা উৎসবের দিন বলদদের দিয়ে কোনও কাজ করায় না।   পালনরীতি  পোলা মূলতঃ কৃষকদের উৎসব। সারা বছর কৃষিকাজে সহায়তা  করার জন্য কৃষকরা তাদের বলদ এবং ষাঁড়গুলিকে শ্রদ্ধা ও ধন্যবাদ জানায়। এই উৎসব মাঠের কৃষিকাজ এবং বর্ষার কৃষিবীজ বপনের পরে সাধারণত আগস্টের শেষের দিকে বা সেপ্টেম্বরের শুরুতে উদ্‌যাপন হয়। পোলা উৎসবর দিন, বলদগুলিকে প্রথমে স্নান করানো হয়, এবং তারপর বিভিন্ন অলঙ্কার এবং শাল দিয়ে সজ্জিত করা হয়। তাদের শিংগুলিতে রঙ লাগানো এবং আঁকা হয়। গলায় ফুলের মালা দিয়ে সাজানো হয়। বলদগুলি সেদিন কোন কাজ করে না। যেখানে কৃষকরা ফসলের মরসুম উদ্‌যাপন করে সেখানে কৃষকদের শোভাযাত্রায় বলদগুলিও অংশগ্রহণ করে।  সন্ধ্যায় সুসজ্জিত বলদগুলিকে নিয়ে  নাচ ও গান হয়। প্রথম যে বলদটি বের হয় সেটি সব থেকে বয়স্ক বলদ। এই বলদটির শিং দুটিতে একটি কাঠের ফ্রেম (মকহর নামে পরিচিত) বাঁধা হয়। এই বলদটিকে দুটি খুঁটির মধ্যে বাঁধা আম গাছের পাতা দিয়ে তৈরি একটি দড়িকে ছিঁড়তে হয় । তাকে গ্রামের অন্যান্য গবাদি পশুরা অনুসরণ করে।   এই উৎসবটি মধ্য ও পূর্ব মহারাষ্ট্রে মারাঠাদের মধ্যে দেখতে পাওয়া যায়। এইধরনের উৎসব অন্য নামে ভারতের অন্যান্য অঞ্চলের হিন্দুরাও পালন করে থাকে। এটিকে দক্ষিণে ভারতে মাট্ট‌ু পোঙ্গল এবং উত্তর ও পশ্চিম ভারতে গোধান নামে পালন করা হয়।   তথ্যসূত্র   বিষয়শ্রেণী:ছত্তিশগড়ের উৎসব বিষয়শ্রেণী:মহারাষ্ট্রের উৎসব বিষয়শ্রেণী:হিন্দু উৎসব বিষয়শ্রেণী:ভারতের হিন্দু উৎসব বিষয়শ্রেণী:হিন্দু প্রথা বিষয়শ্রেণী:মারাঠি সংস্কৃতি বিষয়শ্রেণী:উৎসব বিষয়শ্রেণী:প্রাণী উপাসনা বিষয়শ্রেণী:ভারতের উৎসব
চরকেওয়ার ইউনিয়ন বাংলাদেশের মুন্সীগঞ্জ জেলার অন্তর্গত মুন্সীগঞ্জ সদরের একটি ইউনিয়ন।   ভৌগোলিক উপাত্ত   চরকেওয়ার ইউনিয়নের মোট আয়তন ৫৩৭৩ একর।   জনসংখ্যার উপাত্ত   বাংলাদেশের ২০১১ সালের আদমশুমারী অনুযায়ী চরকেওয়ার ইউনিয়নের মোট জনসংখ্যা ছিল ৩০২১৬ জন। এদের মধ্যে ১৫৮৭৭ জন পুরূষ এবং ১৪৩৩৯ জন মহিলা।   ইতিহাস    শিক্ষা  শিক্ষার হার ৪৮.৩৮%।   প্রাথমিক বিদ্যালয় - ১৩ টি  নিম্ন মাধ্যমিক বিদ্যালয় - ০২ টি  উচ্চ মাধ্যমিক বিদ্যালয় - ০২ টি  কিন্ডার গার্ডেন - ০৪ টি  মাদ্রাসা - ০৭ টি   অর্থনীতি    উল্লেখযোগ্য ব্যক্তি    বিবিধ    আরও দেখুন    বহিঃসংযোগ    তথ্যসূত্র
থাম্ব|১৯৪৯ সালে পরিবারের সঙ্গে ইউকাওয়া হিদেকি ইউকাওয়া (湯川 秀樹, জানুয়ারি ২৩, ১৯০৭ – সেপ্টেম্বর ৮, ১৯৮১) একজন জাপানী তাত্ত্বিক পদার্থবিজ্ঞানী এবং প্রথম জাপানী নোবেল পুরস্কার বিজয়ী। তাত্ত্বিক পদার্থবিজ্ঞানের একটি উল্লেখযোগ্য ক্ষেত্রে হচ্ছে মৌলিক কণা। এই কণা নিয়ে গবেষণার ক্ষেত্রে তিনি বিশেষ অবদান রাখেন। মেসন এবং পাইওন কণার আবিষ্কারে তার অবদান অনস্বীকার্য। তিনি ১৯৪৯ সালে পদার্থবিজ্ঞানে নোবেল পুরস্কার লাভ করেন।   জীবনী  ইউকাওয়া জাপানের টোকিও শহরে জন্মগ্রহণ করেন। ১৯২৯ সালে তিনি কিয়োটো বিশ্ববিদ্যালয় থেকে ডিগ্রী লাভ করেন এবং এরপর ৪ বছর সে বিশ্ববিদ্যালয়েই প্রভাষক হিসেবে শিক্ষকতা করেন। স্নাতক সম্পন্ন করার পর তিনি তাত্ত্বিক পদার্থবিজ্ঞান বিশেষত মৌলিক কণার বিজ্ঞানে বিশেষ আগ্রহী হয়ে উঠেন। ১৯৩২ সালে তিনি সুমিকে বিয়ে করেন এবং তাদের সংসারে দুই সন্তানের জন্ম হয় যাদের নাম যথাক্রমে হারুমি ও তাকাকি। ১৯৩৩ সালে মাত্র ২৬ বছর বয়সে তিনি ওসাকা বিশ্ববিদ্যালয়ের সহকারী অধ্যাপকের পদ পান এবং পরবর্তীকালে অধ্যাপক হিসেবে কাজ শুরু করেন।  ১৯৩৫ সালে তিনি মেসন কণা বিষয়ে তার তত্ত্ব প্রকাশ করেন যাকে তিনি প্রোটন এবং নিউট্রনের মধ্যে ক্রিয়াশীল একটি কণা হিসেবে আখ্যায়িত করেন। মৌলিক কণার গবেষণার ইতিহাসে এটি একটি বিখ্যাত আবিষ্কার। ১৯৪০ সালে তিনি কিয়োটো বিশ্ববিদ্যালয়ের অধ্যাপক মনোনীত হন। এই সালেই তিনি জাপান একাডেমির ইম্পেরিয়াল পুরস্কার লাভ করেন এবং প্রায় একই সময়ে জাপান সরকারের কাছ থেকে ডেকোরেশন অফ কালচারাল মেরিট সম্মানে ভূষিত হন। ১৯৪৯ সালে কলাম্বিয়া বিশ্ববিদ্যালয়ের অধ্যাপক মনোনীত হন এবং একই সালে লাভ করেন পদার্থবিজ্ঞানে নোবেল পুরস্কার। ১৯৪৭ সালে সেসিল পাওয়েল ইউকাওয়া কর্তৃক প্রস্তাবিত পাইওন-এর অস্তিত্ব প্রমাণ করেছিলেন। এরই সূত্র ধরে তাকে নোবেল পুরস্কার দেয়া হয়। এছাড়াও ইউকাওয়া কে-ক্যাপচার বিষয়ে ভবিষ্যদ্বাণী করেছিলেন। এক্ষেত্রে তিনি বলেছিলেন, নিউক্লিয়াসের মাধ্যমে হাইড্রোজেনের ইলেকট্রনের নিম্ন শক্তির শোষণ ঘটে।   বহিঃসংযোগ    হিদেকি ইউকাওয়ার জীবনী   তার সম্পর্কে কিছু কথা  নিউক্লিয় শক্তির তাত্ত্বিক গবেষণার মাধ্যমে তার করা মেসন সম্পর্কিত ভবিষ্যদ্বাণী  বিষয়শ্রেণী:১৯০৭-এ জন্ম বিষয়শ্রেণী:১৯৮১-এ মৃত্যু বিষয়শ্রেণী:তাত্ত্বিক পদার্থবিজ্ঞানী বিষয়শ্রেণী:জাপানি পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:জাপানি নোবেল বিজয়ী বিষয়শ্রেণী:কলাম্বিয়া বিশ্ববিদ্যালয়ের শিক্ষক বিষয়শ্রেণী:কিয়োতো বিশ্ববিদ্যালয়ের প্রাক্তন শিক্ষার্থী বিষয়শ্রেণী:টোকিও বিশ্ববিদ্যালয় অনুষদ বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:রয়েল সোসাইটি অব এডিনবার্গের সভ্য বিষয়শ্রেণী:রয়েল সোসাইটির বিদেশি সদস্য বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:ওসাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কণা পদার্থবিজ্ঞানী
thumb|upright=1.5|ডিম্বকের বিভিন্ন অংশ ডিম্বকমূল (  ; থেকে গ্রিক  "শিলাবৃষ্টি"; বহুবচন chalazas বা chalazae,  ) পাখি এবং সরীসৃপের ডিমের ভিতরের কাঠামো  এবং উদ্ভিদ ডিম্বকের অংশ। এটি বৃহৎ কাঠামোর মধ্যে কুসুম বা নিউসেলাসকে ধরে রাখে।   প্রাণীদের মধ্যে  থাম্ব|একটি মুরগির ডিমের অভ্যন্তরীণ অংশ যাতে ডিম্বকমূল  পরিষ্কারভাবে দৃশ্যমান। বেশিরভাগ পাখির ডিম (সরীসৃপ নয়) মধ্যে, ডিম্বকমূল টিস্যুর দুটি সর্পিল ব্যান্ড যা সাদা (অ্যালবুমিন) মাঝখানে কুসুম ধরে  রাখে। ডিম্বকমূলের কাজ হচ্ছে কুসুমকে ধরে রাখা। বেকিংয়ের সময়, ডিম্বকমূল মাঝেমধ্যে একটি অভিন্ন গঠন নিশ্চিত করার জন্য অপসারণ করা হয়।   উদ্ভিদ  উদ্ভিদের ডিম্বকে, ডিম্বকমূলটি  ডিম্বকরন্ধ্রের  বিপরীতে অবস্থিত। এটি সেই টিস্যু যেখানে বহিঃআবরণ  এবং নিউসেলাস পরস্পর যুক্ত হয়। উদ্ভিদ থেকে পুষ্টি উপাদান ডিম্বকনাড়ী  এবং বাইরের আবরণের  ভাস্কুলার টিস্যুর মাধ্যমে ডিম্বকমূলের মাধ্যমে নিউসেলাসের মধ্যে ভ্রমণ করে। একটি সপুষ্পক ফুল গাছে ডিম্বকের ভিতরে ভ্রূণথলি বিকাশের সময়, ডিম্বকমূল প্রান্তের তিনটি কোষ প্রতিপাদ কোষে পরিণত হয়।  ডিম্বকমূলীয় প্রবেশগামিতা  বেশিরভাগ সুপুষ্পক উদ্ভিদে, পরাগ টিউব নিষিক্তকরণের জন্য (পরোগ্যামি) জন্য  ডিম্বকের ডিম্বকরন্ধ্রের মাধ্যমে  ডিম্বকে  প্রবেশ করে। ডিম্বকমূলীয় নিষিক্তকরণে, পরাগটিউবগুলি ডিম্বকরন্ধ্রের পরিবর্তে ডিম্বকমূলের মধ্য দিয়ে ডিম্বকে প্রবেশ করে।   ডিম্বকমূলীয় প্রবেশগামিতা(চালজোগ্যামি) প্রথম মেলকিউর ট্রিউব কর্তৃক ক্যাসুয়ারিনাসি পরিবারের একচ্ছত্র উদ্ভিদ প্রজাতিতে আবিষ্কৃত হয়, কিন্তু তারপর থেকে অন্যদের মধ্যেও দেখা যায়।উদাহরণস্বরূপঃ পেস্তা এবং আখরোটে।   তথ্যসূত্র    বিষয়শ্রেণী:পরাগায়ন বিষয়শ্রেণী:উদ্ভিদের শরীরস্থান বিষয়শ্রেণী:উদ্ভিদ অঙ্গসংস্থানবিদ্যা
অ্যাড-ডেয়ার বা আল-দেইর হল প্রাচীন জর্ডানের পেট্রা শহরে পাহাড়ের পাথর খোদাই করে একটি স্মৃতিসৌধ । দেইর সম্ভবত প্রথম শতাব্দীর মাঝামাঝি সময়ে খোদাই করা হয়েছিল ।  যুক্তিযুক্তভাবে পেট্রা প্রত্নতাত্ত্বিক উদ্যানের অন্যতম আইকনিক স্মৃতিসৌধের মধ্যে একটি।  এই মঠটি পেতট্রা শহরের কেন্দ্রের উত্তর-পশ্চিমে পাহাড়ে অবস্থিত।  খাজনেহ বা "ট্রেসুরিয়া" এর পরে এটি পেট্রার দ্বিতীয় সর্বাধিক পরিদর্শিত স্মৃতিস্তম্ভ ।  ভিতরের কক্ষের বিশাল সম্মুখভাগ এবং এর পাশের অন্যান্য কাঠামো বা দেইরের চারপাশের বিস্তৃত অঞ্চল।  সম্ভবত একটি জটিল ধর্মীয় উদ্দেশ্য সাধন করেছিল এবং সম্ভবত বাইজেন্টাইন যুগের একটি গির্জা হিসাবে পুনর্নির্মাণ করা হয়েছিল ।  ডান|থাম্ব|পাথর দিয়ে খোদাই করা পুরো ভবনটি  থাম্ব|2018 সালে অ্যাড দেইর অবস্থান   তথ্যসূত্র   বিষয়শ্রেণী:নাবাতীয় স্থাপত্য
সাদাফ মালাটারে একজন পাকিস্তানি ফ্যাশন ডিজাইনার। তিনি ২০০৫ সাল থেকে পাকিস্তানের করাচি শহরে তার নাম ফ্যাশন ডিজাইনার হিসাবে তার নাম লেখান।   ব্যক্তিগত জীবন  সাদফ মালাটারের জন্ম পাকিস্তানের করাচিতে।   পেশা  তিনি পড়াশোনার জন্য করাচির সেন্ট জোসেফ কলেজে গিয়েছিলেন। ক্যারিয়ারের প্রথমদিকে সাদফ মালাটারে পাকিস্তানের কয়েকটি বড় ব্র্যান্ড এবং ফ্যাশন ম্যাগাজিনের মডেলিং করেছিলেন। ডিজাইনার হিসাবে তার উজ্জ্বল রঙ এবং উদ্ভাবনী কৌশলগুলির জন্য তিনি পরিচিত। সাদাফ মালাটারে স্থানীয় টেক্সচার তৈরি করতে স্থানীয় সূচিকর্ম কলাকৌশল ব্যবহারের জন্যও পরিচিত।  ২০১১ সালে, সাদফ মালাটারে পাকিস্তানের প্রথম ফ্যাশন ডিজাইনার ছিলেন, যিনি তার ব্যবসায়িক বিষয় এবং যোগাযোগের তদারকি করার জন্য পাকিস্তানে একটি সম্পূর্ণ  বিলাসবহুল বিপণনপরিষেবা পরামর্শদাতা নিযুক্ত করেছিলেন।    স্বীকৃতি ও চুক্তি  ডিজাইনার পাকিস্তান ফ্যাশন ডিজাইন কাউন্সিলের সাথে নিবন্ধিত এবং ২০০৯ সাল থেকে সমস্ত পিএফডিসিতে সানসিল্ক ফ্যাশন সপ্তাহে তার সংগ্রহগুলি দেখিয়েছেন।  ডিজাইনার তার নিজস্ব ডিজাইন ফ্যাশন পাকিস্তান সপ্তাহে  দুটি সংগ্রহও দেখিয়েছিল।   তথ্যসূত্র   বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:করাচির ব্যক্তি বিষয়শ্রেণী:পাকিস্তানি নারী বেশভূষাশৈলী নকশাবিদ বিষয়শ্রেণী:পাকিস্তানি বেশভূষাশৈলী নকশাবিদ
সৈয়দ জাহাঙ্গীর (জন্ম: ১৯৩৫ খ্রিঃ)  বাংলাদেশের একজন প্রথিতযশা চিত্রকর।বেঙ্গল ফাউণ্ডেশানের আন্তর্জাল তথ্যতীর্থ শিল্পকলায় উল্লেখযোগ্য কাজের স্বীকৃতিস্বরূপ বাংলাদেশ সরকার তাকে ১৯৮৫ একুশে পদকে ভূষিত করে। জাতীয় চিত্রশালা, বাংলাদেশ জাতীয় জাদুঘর, বাংলাদেশ ব্যাংক, বেঙ্গল ফাউণ্ডেশন, বাংলাদেশ বিমান, রপ্তানী উন্নয়ন ব্যুরো, জাপানের কিয়োটো বিশ্ববিদ্যালয় প্রভৃতি স্থানে তার চিত্রকর্ম প্রদর্শিত অবস্থায় আছে।বেঙ্গল ফাউণ্ডেশানের তথ্যতীর্থ  জীবন ও কর্ম  সৈয়দ জাহাঙ্গীর ১৯৩৫ সালে সাতক্ষীরা জেলায় জন্মগ্রহণ করেন।  সৈয়দ জাহাঙ্গীর জন্মগ্রহণ করেছেন গ্রামে। কিন্তু বড় হয়েছেন শহরে। তাই তার সৃষ্টিকর্মের বেশিরভাগ ই গ্রাম এবং গ্রামের প্রকৃতিকে নিয়ে। ১৯৫০-এর দশক থেকে একাধারে কাজ করেছেন বেশ। নানা চিত্রকর্মের মধ্যে ১৯৭৩ থেকে ১৯৭৫ সালের বিভিন্ন ঘটনা নিয়ে করা কাজ আত্মার উজ্জীবন উল্লেখযোগ্য।  প্রায় ২২ বছর পেশাদার চিত্রকর হিসেবে কাজ করার পরে  তিনি ১৯৭৭ সালে শিল্পকলা একাডেমীর শিল্পকলা বিভাগের প্রধান হিসেবে যোগদান করেন। সৈয়দ জাহাঙ্গীর শিল্পকলা একাডেমীর পরিচালক হিসেবে নিযুক্ত ছিলেন এবং শিল্পকলা একাডেমীতে চারুকলা বিভাগ চালু করেন। এ ছাড়াও চাকরি জীবনের তার অন্যতম কৃতিত্ব দ্বিবার্ষিক এশীয় চিত্রকলা প্রদর্শনীর প্রবর্তন।  ঢাকার মতিঝিলে অবস্থিত জনতা ব্যাংকের প্রধান শাখায় তার বিশালাকার একটি ম্যূরাল রয়েছে যেটির আয়তন ৮ ফুট × ৩৮ ফুট; এটি সিরামিক টাইলস দিয়ে করা।   প্রদর্শনী   ২০১৩: একক প্রদর্শনী, শিল্পাঙ্গন গ্যালারি, ঢাকা।  ২০১২:  'মাটি ও মানুষ' শিরোনামে সৈয়দ জাহাঙ্গীরের এক শিল্প প্রদর্শনী অনুষ্ঠিত। আয়োজক বেঙ্গল গ্যালারি। চারুকলার ছাত্রজীবনে করা ক্লাস স্টাডি থেকে শুরু করে সর্বশেষ ২০১২ সালে আঁকা মোট ৮০টি শিল্পকর্ম এ একক প্রদর্শনীতে প্রদর্শিত হয়। সৈয়দ জাহাঙ্গীরের মাটি ও মানুষ  ২০০৫: সাজু আর্ট গ্যালারি, গুলশান, ঢাকা।   ১৯৯৭: একক চিত্রকর্ম প্রদর্শনী, শিল্পকলা একাডেমী, ঢাকা।  ১৯৯০: মেট্রোপল হোটেল, করাচি, পাকিস্তান।   ১৯৭৮: একক চিত্রকর্ম প্রদর্শনী, শিল্পকলা একাডেমী, ঢাকা।    স্বীকৃতি  সৈয়দ জাহাঙ্গীর ১৯৮৫ সালে বাংলাদেশ সরকার কর্তৃক প্রদত্ত্ব একুশে পদকে লাভ করেন। ১৯৯২ এ চারুশিল্পী সংসদ তাকে বিশেষ সম্মাননা প্রদান করে। ২০০০-এ তিনি মাইকেল মধুসূদন পুরস্কার এবং ২০০৫-এ লাভ করেন শশীভূষণ সম্মাননা। ২০১০-এ বার্জার পেইণ্টস তার আজীবনকাজের স্বীকৃতিস্বরূপ বিশেষ সম্মাননা প্রদান করে। এছাড়াও তিনি হামিদুর রহমান পুরস্কার সহ একাধিক পুরস্কারে সম্মানিত হয়েছেন।  বহিঃসংযোগ   নিজস্ব আন্তর্জাল তথ্যতীর্থ  এথিনা আর্ট গ্যালারিতে সৈয়দ জাহাঙ্গীরের চিত্রকর্ম  বিবিসি সাক্ষাৎকারে চিত্রশিল্পী সৈয়দ জাহাঙ্গীর  তথ্যসূত্র  বিষয়শ্রেণী:১৯৩৫-এ জন্ম বিষয়শ্রেণী:শিল্পকলায় একুশে পদক বিজয়ী বিষয়শ্রেণী:বাংলাদেশী পুরুষ চিত্রশিল্পী বিষয়শ্রেণী:সাতক্ষীরা জেলার ব্যক্তি বিষয়শ্রেণী:২০শ শতাব্দীর বাংলাদেশী চিত্রশিল্পী বিষয়শ্রেণী:২১শ শতাব্দীর বাংলাদেশী চিত্রশিল্পী বিষয়শ্রেণী:২০১৮-এ মৃত্যু বিষয়শ্রেণী:একুশে পদক বিজয়ী